Кербұлақ ауданы Талдыбұлақ ауылдық округі бойынша
«Мемлекеттік көрсетілетін қызметтердің сапасын ішкі бақылау бойынша жергілікті атқарушы органның жұмысы туралы»
есепке талдамалық анықтама
(2026 жылдың III тоқсанына)

«Мемлекеттік қызметтер көрсету сапасын мемлекеттік бақылау қағидаларына» сәйкес, 2026 жылдың III тоқсанында Талдыбұлақ ауылдық округі әкімінің аппаратында мемлекеттік қызметтер көрсетілді. Есепті кезеңде сауда-саттықты (конкурстарды, аукциондарды) өткізуді талап етпейтін мемлекеттік қызметтердің 2 түрі бойынша қызмет көрсетілді.
Есепті кезеңде «Сауда-саттықты (конкурстарды, аукциондарды) өткізуді талап етпейтін мемлекеттік меншіктегі жер учаскелеріне құқықтарды сатып алу» мемлекеттік көрсетілетін қызметі бойынша өтініш қаралды. Өтінішті қарау нәтижесі бойынша мемлекеттік қызмет көрсетуден бас тарту туралы шешім қабылданды.
Өтінішті қарау барысында әкімшілік рәсімді жүргізу тәртібін бұзу фактісі орын алды. Атап айтқанда, қызмет көрсетуден бас тарту туралы алдын ала шешім бойынша тыңдау өткізу туралы хабарлама белгіленген мерзім сақталмай жолданды. Аталған жағдайға байланысты қызмет алушы тарапынан Қазақстан Республикасы Мемлекеттік қызмет істері агенттігіне шағым түсірілді.
Бақылау іс-шараларының нәтижелері туралы ақпарат
Округ әкімі аппаратының мемлекеттік көрсетілетін қызметтер саласына жауапты маманының ұйымдастыруымен 2026 жылдың III тоқсанында мемлекеттік қызметтерді көрсету тәртібін түсіндіру және олардың қолжетімділігін арттыру бағытында тиісті жұмыстар жүргізілді.
Атап айтқанда, «Цифрлық мемлекеттік қызмет – уақыт талабы» тақырыбында газетке мақала жарияланды. Сонымен қатар 2 іс-шара – «Қызмет Life» және «Ашық есік күні» өткізілді.
«Электрондық үкімет» порталы бойынша 39 электрондық цифрлық қолтаңба (ЭЦҚ) кілтін алуға көмек көрсетілді.
Мемлекеттік қызметтер көрсету мәселелері бойынша біліктілікті арттыру курстарынан өткен қызметкерлер саны – 0.
Қорытынды

